فرانسا پرزیدنتی مکرون، سوریه دموکراتیک گوج‌لری‌نی تمثیل ائد‌ن بیر هیاتله گؤروشونده، فرانسانین، بؤلوجو ترور هؤرگوتو پ‌کاکایا قارشی مباریزه آپاران تورکیه‌نین گوونلیگینه اولان باغلی‌لیغینی خاطیرلاتدی.
الیزه سارایین‌دان وئریلن یازی‌لی آچیقلامادا، امانوئل مکرونون دونن پ.ی.د/پ‌کاکا‌لی تروریستلرین اکثریتینی اولوشدوردوغو سوریه دموکراتیک گوج‌لری هیاتینی قبول ائتدیگی بیلدیریلدی.
هیات طرفین‌دن مکرونا سوریه‌نین قوزئیینده انسانی وضعیت حاقین‌دا معلومات وئریلدیگی قید ائدیلن آچیقلامادا، پرزیدنت مکرونون ایسه "سوریه دموکراتیک گوج‌لرینین فرانسانین دا ایچین‌ده اولدوغو اولوسلارآراسی کوالیسیونلا بیرلیک‌ده ترور هؤرگوتو داعشه قارشی مباریزه‌ده اؤنم‌لی رول اوینادیغینی" دئدیگی بیلدیریلدی.
آچیقلامادا، "مکرون، فرانسانین سوریه دموکراتیک گوج‌لرینه اولان دستگی قونوسون‌دا ضمانت وئردی. سوریه پروبلئمینه سیاسی بیر چؤزوم گؤزلرکن، فرانسا تام و دنگه‌لی بیر یؤنتیم شکلی چرچیوه‌سین‌ده اؤزللیکله سوریه‌نین قوزئی دوغوسونداکی گوونلیک بؤلگه‌سینین ثابت‌لییه قوووشماسی و داعشین یئنی‌دن دیریلمه‌سینین قارشی‌سینی آلماق اوچون سوریه دموکراتیک گوج‌لرینه دستگینی بیلدیردی" ایفاده‌سینه یئر وئریلدی.
آچیقلامادا،
"مکرون، فرانسانین، بؤلوجو ترور هؤرگوتو پ‌کاکایا قارشی مباریزه آپاران تورکیه‌نین گوونلیگینه اولان باغلی‌لیغینی خاطیرلاتدی" معلوماتی پایلاشیلدی.
